Litánie

Litánie sú západokresťanská modlitebná forma. Používa sa najmä v rímskokatolíckej cirkvi ale aj v starokatolíckej cirkvi, anglikánskej cirkvi a niektorých ďalších cirkvách.  

Skladajú sa z úvodného "kyrie" zvolania, trojičného zvolania, nasledujú samotné prosebné formuly, zvané invokácie, po ktorých nasleduje zvolanie. Ak sa litánie modlia verejne v skupine ľudí, predsedajúci číta invokáciu a ľud odpovedá. Litánie končia vzývaním "Baránka Božieho". K väčšine litánií je ešte pripojené zvolanie (embolizmus) a krátka modlitba. 

Niektoré litánie sú zhudobnené v Jednotnom Katolíckom spevníku

Najčastejšie litánie 
 K Božskému srdcu Ježišovmu
 K Menu Ježiš
 Mariánske (tzv. Loretánske)
 K Duchu Svätému
 K najsvätejšej Kristovej krvi
 K všetkým Svätým (používajú sa veľkonočnú vigíliu a ich úryvok pri každom krste)
 K svätému Jozefovi

Príklad z litánií 
Nižšie je uvedený úryvok z litánií k Božskému srdcu Ježišovmu:

Pane, zmiluj sa. PANE, ZMILUJ SA.
Kriste, zmiluj sa. KRISTE, ZMILUJ SA.
Pane, zmiluj sa. PANE, ZMILUJ SA.
Otec na nebesiach, Bože, ZMILUJ SA NAD NAMI.
Syn, Vykupiteľ sveta, Bože, ZMILUJ SA NAD NAMI.
Duch Svätý, Bože, ZMILUJ SA NAD NAMI.
Svätá Trojica, jeden Boh, ZMILUJ SA NAD NAMI.
Srdce Ježišovo, Srdce Syna večného Otca, ZMILUJ SA NAD NAMI.
Srdce Ježišovo, Duchom Svätým utvorené v lone panenskej Matky, ZMILUJ SA NAD NAMI.
Srdce Ježišovo, podstatne zjednotené s Božím Slovom, ZMILUJ SA NAD NAMI.
Srdce Ježišovo, Srdce nekonečnej velebnosti, ZMILUJ SA NAD NAMI. 
Srdce Ježišovo, svätý chrám Boží, ZMILUJ SA NAD NAMI.
Srdce Ježišovo, stánok Najvyššieho, ZMILUJ SA NAD NAMI. 
Srdce Ježišovo, dom Boží a brána do neba, ZMILUJ SA NAD NAMI.
Srdce Ježišovo, horiace ohnisko dobročinnej lásky, ZMILUJ SA NAD NAMI. 
...

Externé odkazy 
 modlitby rôznych litánií, napr. litánie loretánske, litánie k Božskému Srdcu Ježišovmu, litánie k Duchu Svätému, litánie k nebeskému Otcovi a iné
 modlitby posvätného ruženca, ako sa modlí ruženec

Kresťanské modlitby